Brunbrusta perdriko

La Brunbrusta perdriko (Arborophila mandellii) estas mezgranda birdo de la familio de Fazanedoj de la ordo de Kokoformaj kaj subfamilio de Perdrikenoj. Ĝi estas endemia de orienta Himalajo norde de Bramaputro, el Butano, Okcidenta Bengalo (nur Darjeeling), Sikimo kaj Arunaĉal Pradeŝ, nordorienta Barato, Nepalo Himalajo kaj sudorienta Tibeto.

Ĝi estas distinga perdriko kun bruna brustozono kaj griza ventro de brunstriecaj flankoj. En kapo montras blankan superokulan strion, ĝenerale ruĝecbrunan kapon kun punktecaj vizaĝo kaj kolflankoj, kaj ruĝecan okulringon. La gorĝo estas oranĝeca kaj sub ĝi videblas unue horizontala blanka rando kaj pli sube nigra dua rando. La dorso estas griza kaj la flugiloj tre punktecaj nigre. La kruroj estas ruĝecaj.

Ĝi distingiĝas el la simila kaj parenca Ruĝecgorĝa perdriko , A. rufogularis, pro pli ruĝeca krono kaj kapoflankoj, blanka gorĝorando kaj tutbruna supra brusto. Spite la simila nomo la ankaŭ parenca Rufabrusta perdriko aŭ Siĉuana perdriko, Arborophila rufipectus, estas iom diferenca kun pli distinga kapobildo de markataj blankaj strioj kaj tre markata vizaĝomakulo.

Tiu orientalisa birdo estis klasita kiel Vundebla, kun ĉirkaŭkalkulata populacio de malpli da 10,000. Ĝi estas minacata pro arbara degradado, kiu estas fragmentanta la populacion, kaj pro troa ĉasado kompare kun la malgranda populacio. Ili estis konstatitaj en almenaŭ tri protektitaj areoj, kiaj la Nacia Parko Singalila (Okcidenta Bengalo).

 Vidu ankaŭ 
Himalajaj subtropikaj pinaroj
Orient-himalajaj subalpaj koniferaroj

Referencoj
 BirdLife Species Factsheet 


Kategorio:Kokoformaj
Kategorio:Fazanedoj
Kategorio:Orientalisa faŭno
Kategorio:Birdoj de Azio